ก.ล.ต.เตรียมปรับเกณฑ์กำหนดธรรมเนียมรายปี หวังลดภาระผู้ประกอบธุรกิจตัวกลาง
ก.ล.ต.เตรียมปรับเกณฑ์กำหนดธรรมเนียมรายปี หวังลดภาระผู้ประกอบธุรกิจตัวกลาง
ก.ล.ต.เตรียมปรับเกณฑ์กำหนดธรรมเนียมรายปี หวังลดภาระผู้ประกอบธุรกิจตัวกลาง
18 ก.ค. 2562

สำนักงานคณะกรรมการกำกับหลักทรัพย์และตลาดหลักทรัพย์ หรือ ก.ล.ต. เปิดเผยว่า ก.ล.ต. เปิดรับฟังความคิดเห็นการปรับปรุงหลักเกณฑ์ในการกำหนดค่าธรรมเนียมจากผู้ประกอบธุรกิจตัวกลางให้มีความเท่าเทียมและเป็นธรรมกับผู้ประกอบธุรกิจทุกประเภท เหมาะสมกับต้นทุนในการกำกับดูแล ลดความยุ่งยากซับซ้อนและสามารถปฏิบัติตามได้ง่าย
โดย ก.ล.ต. มีหน้าที่ในการกำกับดูแลและพัฒนาตลาดทุนไทยให้มีประสิทธิภาพ โปร่งใส น่าเชื่อถือ และเข้าถึงได้จากสังคมทุกภาคส่วน ซึ่งต้องอาศัยแรงขับเคลื่อนจากผู้ประกอบธุรกิจตัวกลาง ในการช่วยผลักดันและเสริมสร้างให้ตลาดทุนเป็นทั้งแหล่งเพิ่มพูนความมั่งคั่งของผู้ลงทุนและเป็นแหล่งระดมทุนของผู้ประกอบธุรกิจได้อย่างมีประสิทธิภาพมากขึ้น
ทั้งนี้ ที่ผ่านมา ก.ล.ต. ได้มีการกำกับดูแลผู้ประกอบธุรกิจตัวกลางและกำหนดหลักเกณฑ์การจัดเก็บค่าธรรมเนียมรายปีตามอัตราปัจจุบันมาเป็นระยะเวลาหนึ่งแล้ว
อย่างไรก็ตาม ก.ล.ต. จึงมีแนวคิดในการปรับปรุงหลักเกณฑ์ดังกล่าวให้มีความเป็นปัจจุบัน โดยคำนึงถึงความเหมาะสม ทั้งในด้านอัตราค่าธรรมเนียมที่มีความเท่าเทียม ไม่ซับซ้อน เหมาะสมกับสภาพแวดล้อมของตลาดทุน เช่น การปรับปรุงฐานการคำนวณค่าธรรมเนียมสำหรับธุรกรรมที่คิดค่าธรรมเนียมแบบแปรผันให้อ้างอิงปริมาณธุรกรรมเหมือนกันทั้งหมด การปรับปรุงให้ผู้ประกอบธุรกิจที่ทำธุรกรรมประเภทเดียวกันต้องชำระค่าธรรมเนียมในอัตราเดียวกัน
หรือการจัดเก็บค่าธรรมเนียมสำหรับธุรกรรมบางประเภทที่ยังไม่ได้มีเรียกเก็บค่าธรรมเนียม และในด้านการปฏิบัติตามหลักเกณฑ์ได้ง่ายตามหลักการความยาก-ง่ายในการประกอบธุรกิจ (ease of doing business) เช่น การปรับลดรอบในการชำระค่าธรรมเนียมเหลือเพียงปีละครั้ง เพื่อลดภาระผู้ประกอบธุรกิจในการชำระค่าธรรมเนียมหลายครั้ง